Publication: Magyar Közlöny
Issue: MK-2009-145 (Year: 2009, Number: 145)
Era: 2004-2010
Section: 1. melléklet a 223/2009. (X. 14.) Korm. rendelethez
Paragraph Index: 500

5. Személyi biztonság 5.1. Ellenõrzött munkatársak alkalmazása Cél: Az informatikai munkaköröket csak megfelelõen ellenõrzött munkatársak töltsék be. Kiinduló adat: Biztonsági szempontból kritikus munkakörök listája. Feladat: Az informatikai munkatársak munkába állását meg kell elõzzék a kezelt adatok érzékenységével arányos mélységû, a fontos és bizalmas munkakörökre vonatkozó szabályok szerinti ellenõrzések. A nemzetbiztonsági követelmények szerinti ellenõrzéseken túl a kockázattal arányos mértékben mérlegelni kell a munkatárs egyéni tulajdonságait is (pl. felelõsségtudat, elkötelezettség, terhelhetõség, koncentrálóképesség, pánik-tûrõképesség stb.). A biztonsági szempontból kritikus informatikai munkaköröket betöltõ munkatársak esetében az alkalmasságot rendszeresen felül kell vizsgálni. Az érintett munkatársakkal olyan – szabályzat szerinti tartalmú – titokvédelmi nyilatkozatot kell aláíratni Külsõ szolgáltató igénybevétele esetén a szerzõdésben vagy megállapodásban kell rögzíteni az erre vonatkozó feladatokat a kockázattal arányos módon. Eredmény: Munkatársak alkalmazása során gyakorolt biztonsági eljárások. Felelõs: Humánpolitikai vezetõ és az informatikai biztonsági felügyelõ/felelõs 5.2. Feladatok és felelõsségi körök meghatározása Cél: A biztonsági intézkedések végrehajtásával kapcsolatos feladatok, felelõsségi és hatáskörök legyenek megfelelõen rögzítettek. Feladat: Munkaköri leírásokban, szabályzatokban kell rögzíteni az egyes munkakörökhöz tartozó feladatokat és felelõsségi kört, a szükséges informatikai jogosultságokat. Minden munkakörhöz csak a munkához feltétlen szükséges jogosultságokat kell megadni. Biztonsági oktatást kell tartani a dolgozóknak alkalmazásukkor, új informatikai rendszerek bevezetésekor. A biztonsági szabályok megváltozásakor, de legalább kétévente frissítõ oktatást kell tartani minden munkatárs számára. Eredmény: Aktuális munkaköri leírások. Biztonsági oktatások. Felelõs: Informatikai biztonsági felügyelõ/felelõs 5.3. Személyi biztonság az alkalmazás megszûnése, illetve megváltozása esetén Cél: A munkatársak jogállásának megváltozása esetén fenn kell tartani a biztonsági szintet. Feladat: A munkatársak kilépése, tartós távolléte, a munkakör változása esetére eljárást kell kidolgozni a szükséges biztonsági intézkedésekrõl (jogosultság visszavonása, felfüggesztése, változtatása). Eredmény: Eljárás az alkalmazás megszûnése, illetve munkakör megváltozása esetére. Felelõs: Informatikai biztonsági felügyelõ/felelõs

Source: https://magyarkozlony.hu/hivatalos-lapok/ecb4451b97255cd5b4e0e34e49810f4693f6ffe2/dokumentumok/0580a50ff1a9e31b0ee77b7a32cd98b734861afe/letoltes